Kobulda yuz bergan portlash oqibatida kamida 40 kishi halok bo‘ldi

28-dekabr kuni Afg‘oniston poytaxti Kobul shahrida yuz bergan terakt oqibatida halok bo‘lganlar soni kamida 40 kishiga yetdi, 30 dan ortiq kishi jarohatlangan, deb xabar beradi “TASS”.

Avvalroq, 13 kishining halok bo‘lgani va 50 kishining jarohatlangani haqida xabar berilgan edi.
Ma’lumotlarga ko‘ra, 28-dekabr kuni Kobulning g‘arbiy qismida mahalliy axborot agentligi binosi yaqinida ikkita portlash sodir bo‘lgan edi.
Hozircha mamlakatdagi birorta terrorchilik guruh portlash javobgarligini o‘z zimmasiga olmagan.